Okresná prokuratúra Dunajská Streda 
Nám. sv. Štefana 1, 929 21 Dunajská Streda 1

Sp. zn. : 2 Pv 402/13/2201	Dunajská Streda, 31.12.2013
EEČ : 2-16-324-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 300,00 € 
b.	Peňažná suma určená na všeobecne prospešné účely: 150,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ Dun.Streda pod spisovou značkou XXXXX
dňa 8. apríla 2013 v čas o 21.55 hod. na ceste III. triedy č.: 5619 pri obci Okoč v okrese XXXXX viedol v smere od obce Dolný Štál na obec Okoč osobné motorové vozilo zn. XXXXX kde pri prejazde cez železničné priecestie nerešpektoval dopravnú značku Stoj daj prednosť v jazde ! a vošiel do jazdenej dráhy zľava prichádzajúcemu osobnému vlaku spoločnosti Regiojet evidenčného čísla VT 64314 vedeného XXXXX, v dôsledku čoho došlo zrážke vozidiel, v dôsledku ktorej utrpela spolujazdkyňa obvineného zlomeninu krížovej kosti bez posunutia, ktorá si vyžiadala liečbu v trvaní do šesť týždňov podľa odborného vyjadrenia,

Odôvodnenie: 
Uznesením policajta Okresného riaditeľstva Policajného zboru, Okresného dopravného inšpektorátu XXXXX ČVS: XXXXX zo dňa 27.5. 2013 bolo XXXXX vznesené obvinenie za prečin ublíženia na zdraví podľa § 158 Tr. zák. na tom skutkovom základe tak, ako je to uvedené  vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. t.j. 5 rokov.

Obvinený slobodne a vážne, zrozumiteľne a určito vyhlásil, že spáchal skutok, za ktorý je stíhaný.

Zákonní zástupcovia XXXXX nar. 7.7. 1996, poškodení XXXXX a XXXXX Árvai dňa 9.12. 2013 pred uzavretím zmieru na Okresnom súde v Dunajskej Strede v prítomnosti probačného a mediačného úradníka XXXXX vyhlásili, že obvinený im z titulu odškodnenia nad rámec poistného plnenia zo zákonného zmluvného poistenia, t.j. podľa zákona č. 381/2001 Z.z. o povinnom zmluvnom poistení zodpovednosti za škodu spôsobenú prevádzkou motorového vozidla, vyplatil peňažnú sumu vo výške 100,- eur, čím považujú svoje nároky na náhradu škody vo vzťahu k obvinenému v predmetnej veci za plne uspokojené, zároveň vlastnoručne podpísali písomné vyhlásenie s označeným obsahom.

Obvinený dňa 9.12. 2013 poukázal na účet Krajskej prokuratúry Trnava celkovú sumu v o výške 300,- eur, z ktorých 50 % t.j. 300,- eur je určených na všeobecne prospešné účely a to Základnej škole XXXXX s vyučovacím jazykom maďarským v Okoči a 50 %, t.j. 150,- eur štátu  na peňažnú pomoc obetiam trestnej činnosti. 

Označenú sumu možno považovať za primeranú závažnosti spáchaného trestného činu.

Obvinený a poškodení s týmto spôsobom vybavenia veci vyslovili súhlas.

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Sklár
prokurátor